ఆరంబల్

ఆరంబల్ లేదా హర్మల్ భారతదేశంలోని గోవా రాష్ట్రంలోని ఉత్తర గోవా జిల్లాలోని ఒక పట్టణం. ఇక్కడ ఆరంబల్ బీచ్ చాలా ప్రసిద్ధి చెందింది. ఇది గోవాలో ప్రసిద్ధి చెందిన పర్యాటక ప్రాంతం.

వివరణ
ఆరంబల్ సాంప్రదాయకంగా మత్స్యకారుల గ్రామం, ఇది ఉత్తర గోవాలోని పెర్నెమ్ అడ్మినిస్ట్రేటివ్ రీజియన్‌లో ఉంది. గోవా రాజధాని పానాజీ(పంజిమ్) నుండి దీని దూరం దాదాపు 55 కిలోమీటర్లు. దబోలిమ్ విమానాశ్రయం నుండి సుమారు గంట ప్రయాణం. ముఖ్యంగా నవంబర్ నుండి మార్చి నెలలలో ఆరంబల్ బీచ్ కి చాలా మంది అంతర్జాతీయ పర్యాటకులు వస్తారు. దీనికి ఉత్తరాన కెర్రీ బీచ్, దక్షిణాన మాండ్రేమ్ బీచ్ ఉన్నాయి. ఇక్కడ  పారాగ్లైడింగ్, కైట్ సర్ఫింగ్ వంటివి కూడా ఉంటాయి.

వసతి సౌకర్యాలు
ఇక్కడ స్థానిక ప్రజల నిరసనలు, ఒత్తిళ్ల కారణంగా ఈ ప్రాంతంలో వసతి సౌకర్యాలు అతిథి గృహాలు, గృహాలు లేదా తాత్కాలిక బీచ్ హట్‌లు పర్యాటక సీజన్‌లో నిర్మించి, సీజన్ చివరిలో తొలగిస్తారు.

స్థానిక సంస్కృతి
ఇక్కడ ఎక్కువ మంది క్రైస్తవులు, హిందువులు, ముస్లింలు ఉంటారు. ఇక్కడ మౌంట్ కార్మెల్ అవర్ లేడీ చర్చ్ కాథలిక్ ప్రజల మతపరమైన ప్రదేశం. ఇక్కడ మేరీ మాతను కొంకణి భాషలో సైబిన్ మాయి అని కూడా పిలుస్తారు. ఇక్కడ ఫుట్‌బాల్, క్రికెట్ ఎక్కువగా ఆడతారు.

వాతావరణం
 వర్షపాతం: 3117 మి.మీ
 గరిష్ట ఉష్ణోగ్రత: 34 °C
 కనిష్ట ఉష్ణోగ్రత: 23 °C

చిత్ర మాలిక

ఇవి కూడా చూడండి
 గోవా
 విశాఖపట్నం

మూలాలు

పర్యాటక ప్రదేశాలు
ఉత్తర గోవా జిల్లా